মুকসুদপুরে করোনায় অবসরপ্রাপ্ত বিজিবি সদস্যের মৃত্যু | 919963 | কালের কণ্ঠ | kalerkantho
করোনায় বিএমএ নেত্রী ডা. আইরিন জামানের মৃত্যু ( ১৪ জুলাই, ২০২০ ১৩:২৪ )
মুকসুদপুরে করোনায় অবসরপ্রাপ্ত বিজিবি সদস্যের মৃত্যু
৬ জুন, ২০২০ ২১:৫০ | পড়া যাবে ১ মিনিটে
গোপালগঞ্জের মুকসুদপুরে করোনাভাইরাসে আক্রান্ত বর্ডার গার্ড বাংলাদেশ (বিজিবি) এর অবসরপ্রাপ্ত নায়েব সুবেদার কাজী নরুল ইসলাম ওরফে নুরু কাজীর (৬৫) মৃত্যু হয়েছে। আজ শনিবার বিকাল ৫টার দিকে তিনি মুকসুদপুর পৌরসভার চন্ডিবর্দি এলাকার নিজ বাড়িতে মারা যান। তিনি গত ২ জুন করোনা আক্রান্ত হয়ে নিজ বাড়িতে আইসোলেশনে ছিলেন। গোপালগঞ্জের সিভিল সার্জন ডা. নিয়াজ মোহাম্মদ ও বিষয়টি নিশ্চিত করেছেন।
তিনি আরো জানিয়েছেন, এ পর্যন্ত গোপালগঞ্জে করোনায় ২৬৭ জন আক্রান্ত হয়েছেন। এর মধ্যে ১২০ জন সুস্থ হয়েছেন। আর ২ জন মৃত্যু হয়েছে। আক্রান্তদের মধ্যে মুকসুদপুর উপজেলায় ৫৭ জন, কাশিয়ানী উপজেলায় ৬৪ জন, গোপালগঞ্জ সদর উপজেলায় ৩৬ জন, টুঙ্গিপাড়া উপজেলায় ৩৮ জন ও কোটালীপাড়া উপজেলায় ৪৬ জন।